அகில இலங்கை இந்து மாமன்றம்

அகில இலங்கை இந்து மாமன்றம் (All Ceylon Hindu Federation (ACHF), இலங்கையின் தலைநகரமான கொழும்பு நகரத்தில் 6 பிப்ரவரி 1955 முதல் செயல்படுகிறது. இவ்வமைப்பின் தலைவராக கந்தையா நீலகண்டன் உள்ளார். சில விடயங்களில், அகில இலங்கை இந்து மாமன்றம், பௌத்தர்களின் இயக்கமான  பொது பல சேனாவுடன் இணைந்து செயல்படுகிறது.

இலக்குகள்
 இந்து சமய வேதங்களை பயிற்றுவித்தல் மற்றும் சமயச் சடங்களைக் கற்றுத் தருதல். 
 மக்களிடையே இந்துப் பண்பாடு மற்றும் சமயக் கல்வியை ஊக்குவித்தல்.
 இந்து சமய நிறுவனங்கள், கோயில்கள் மற்றும் சமய முக்கியத்துவம் வாய்ந்த பழமையான இடங்களைப்  பாதுகாத்தல் மற்றும் மீளமைத்தல்.
 இந்து அமைப்புகளை வலுப்படுத்தவும், ஒத்துழைப்பு மற்றும் பரஸ்பர புரிதலை ஊக்குவித்தல். 
 இந்து மெய்யியல் கல்லூரிகளை நிறுவி, அவற்றின் மூலம் இந்து சாத்திரங்கள், தருமம், தத்துவங்களை கற்பித்தல். மேலும் சமய சாத்திரங்களின்படி கோயில் பூஜைகள், குடமுழுக்கு, கோயில் திருவிழாக்களை எவ்வாறு மேற்கொள்ள வேண்டும் என்பதை கற்றுத்தருதல்.
 அவ்வப்போது இந்து சமுதாயத்தின் நலனைப் பாதுகாக்க  அறிவுறுத்தல் வழங்குவது.

மேற்கோள்கள்

வெளி இணைப்புகள்
  அகில இலங்கை இந்து மாமன்றத்தின் இணையதளம்
இலங்கை இந்து சமய அமைப்புகள்